# Tuomas-vastuuryhmä to 14.10.2021 klo 17.00-19.35, Emmaus / Seurakuntien talo

Paikan päällä: Anne Karhola (pj.), Kirsti Ahonen, Hannu Hahto (siht.), Kaija Jääskeläinen, Kalle Mäki, Päivi Mäki-Jokela, Aarne Plukka, Timo Saarinen, Jouni Siirtola ja Anne Vehmas.

Etänä: Meri Ala-Kokko, Lasse Heikkilä (poistui 18.25 jälkeen) ja Sari Papunen (poistui 18.25 jälkeen).

1. Kokouksen avaus

* Aloitettiin varsinainen kokous klo 17.13. Anne Karhola toimi tämän kokouksen puheenjohtajana.
* Muistettiin lahjalla pitkästä aikaa paikalla ollutta musiikinjohtaja Timo Saarista, joka on tämän vuoden opintovapaalla.

2. Alkuhartaus

* Anne Vehmas piti alkuhartauden. Hän jatkoi viime kerran kuulumiskierroksella kertomastaan kissan katoamisesta. Raamatussa paimen etsii kadonnutta lammasta. Jeesuksella on varmastikin vielä isompi huoli ihmisestä kuin kissanomistajalla kissasta. Miten olemme huolissamme lähimmäisistämme? Kerromme heille hyvää sanomaa? Isä meidän -rukouksessa kohta Tapahtukoon sinun tahtosi voi olla meille vaikea. Luotammeko siihen, että Jumalalla on hyvä tahto (kuten jouluevankeliumissa sanotaan)? Googlella löytyi Eero Huovisen saarna aiheesta, jos emme kykene rukoilemaan Tapahtukoon sinun tahtosi. Paimenpsalmissa 23 kuvataan Jumalan hyvää tahtoa. Annen tarinalla oli onnellinen loppu: kissa tuli takaisin kunnossa.
* Käytiin läpi lyhyt kuulumiskierros, mitä syksy merkitsee itse kullekin tällä hetkellä.
* Lisättiin muihin asioihin tuomasrekisteriasiat ja tuomaskirje.

3. Tuomastiimien esittely

* Käytiin läpi loput tuomasmessun tiimit, joita ei ehditty käsitellä viime kerralla.
* *Messuisännät*: Aarne Plukka kertoi tiimistä.
* *Kirkkosaliemännät*: Päivi Mäki-Jokela kertoi. Tiimissä on 8 henkeä. Suuri osa ryhmästä on uusia. Emännät ovat kirkossa läsnä ja tavoitettavissa messun aikana.
* Anne K. muistutti, että kun ehtoollisavustajat siirtyvät jakopaikoille, sen aikana pitäisi soittaa lyhyesti instumentaalimusiikkia. Näin tehtiinkin viime messussa 10.10.
* *Messujen tukihenkilöt*: Kaija Jääskeläinen kertoi. Tällä hetkellä tukihenkilöitä on 8 kpl, joista pari on jo siirtymässä syrjemmälle. Striimaus on monimutkaistanut asioita. Messujen kokoajia tarvitaan aina. Kaijan messujen kokoajille jakama A4-ohjeistus on hyvä päivittää yleispäteväksi.
* *Ehtoollisavustajien tiimi*: Joukossa on yli 40 maallikkoa – 23 naista, 21 miestä. Ei ole kokoonnuttu aikaisemmin, mutta kokoonnutaan la 13.11. koulutuksen merkeissä. Papeiltakin voisi kysyä halukkuutta ehtoollisenjakoon, olisi hyvä olla selkeä pappien rinki, josta saataisiin ehtoollisenjakajia.
* *Tiskaajatiimi*: Tarvittaisiin lisää jäseniä, pari henkilöä on jäämässä poiskin.
* *Tarjoilutiimi*: Anita Viitasaari vastaa. Messujen tarjoilussa on aina tarjolla tehtäviä.
* *Pyhäkoulutiimi*: Kaija Jerkku vastaa.
* *Esitystekniikkatiimi*: Antti Järvelä vastaa, ei ollut nyt kokouksessa. Tällä hetkellä tiimissä on neljä henkilöä.
* *Tuomasrekisteritiimi*: Keskustellaan myöhemmin kokouksessa erikseen tuomasrekisteristä.
* *Esirukoustiimi*: Riitta Sointu vastaa. Kirsti Ahonen kysyi esirukouslapuista. Aina kun avoimessa kirkossa on päivystäjä, esirukouslaput kerätään ja rukoillaan klo 17 rukoushetkessä. Jos ei ole päivystäjää, rukoillaan seuraavassa mahdollisessa tilaisuudessa. Esitteen mukaan rukoushetki on klo 17 ke ja to, muina päivinä silloin kun päivystäjä on paikalla.

4. Taloustilanteen läpikäynti

* Meri ja Mikko selvittäneet rahastoja, Kankaanpään ja juhlavuoden. Ne ovat eri rahastoja. Juhlavuoden rahastosta otetaan raha meille tämän vuoden budjetin ylitykseen. Juhlavuoteen tarkoitettuja rahoja ei voi enää ensi vuonna käyttää, esim. lattarimessuun. Kankaanpään rahastosta voimme käyttää itse kerättyjä rahoja, joita ovat lähinnä myyntitulot. Rahastosta ei voi ottaa rahaa noin vaan, vaan sen täytyy olla perusteltua. Erityismessu ei riitä perusteluksi.
* Ensi vuonna on vähemmän käytettävissä rahaa kuin tänä vuonna, joten jostain täytyy supistaa, jotta rahat riittäisivät. Puheenjohtajiston täytyy avata budjetti seuraavaan kokoukseen.
* Tampereella Tuomasmessu ei perinteisesti kerää itselleen rahaa, paitsi viime vuosina on kerätty radiointiin, minkä rinnalle on tullut uutena striimaus. Merin mukaan budjetti on kuitenkin aika iso ja sen pitäisi riittää mediakuluihin. Tänä vuonna striimaus ei ole maksanut. Menneen kevään musiikkitallennukset ja -editoinnit ym. selittävät budjetin ylitystä. Ismo Santapukki ei ole laskuttanut kevään töistä, mutta hänelle olisi kohtuullista maksaa niistä. Vastuuryhmässä käydään läpi toimintasuunnitelmaa vasta kun budjettia on tarkemmin avattu.

5. Lattarimessu keväällä 2022

* Lasse Heikkilä on laittanut arviota musiikin kustannuksista. Lattarimusiikin esittäminen vaatii erityisosaamista. Ensimmäinen vaihtoehto oli liian kallis, jopa 4000 euroa. Toisen vaihtoehdon budjetiksi tuli noin 2200 euroa, mukaan lukien laulajat. Lisäksi olisi tarjolla tamperelainen Son Moro -lattarimusiikkiryhmä – 2400 eurolla saataisiin messuun 12 hengen bändi, kahdella laulajalla.
* Timo oli sitä mieltä, että jos jostain, niin lattarimessusta kannattaa tehdä numero. Jussi Laineen mukaan seurakuntien kehityspalvelut ovat valmiita rahoittamaan messun, jos se tehdään kunnolla. Kannatettiin edellämainituista tamperelaista lattariryhmää. Musiikkityyliin ei kuulu kuoro, yksi tai kaksi laulajaa riittää. Lattarimessu voisi tuoda Tuomasmessuun sellaista väkeä, joka ei normaalisti käy messussa. Musiikkiryhmästä täytyy saada yhteyshenkilö messua valmistelevaan tiimiin.

6. Vuosikellon läpikäynti ja täydentäminen

* Meri jakoi näytölle vuosikellon viimeisimmän version, jota kokouksessa päivitettiin. (Lasse joutui poistumaan tässä kohtaa).
* Kaija Jä kävi läpi ensi vuoden kuukausia. Tammikuun messusta 23.1. ei ole vielä sovittu tarkemmin. Ei ole vielä varmaa onko tammikuussa tuomasiltaa, kesäkuulla ei ainakaan ole – todennäköisesti on helmi-, maalis- ja huhtikuulla.
* Sari Papusen mukaan tuomasjamien tilalle tulevaa Rytmiä ja rukousta on helmikuussa, maaliskuussa ja toukokuussa. (Sari joutui poistumaan myös).
* Helmikuulle on merkitty sielunhoitokoulutus. Täytyy selvittää onko Palvelevalle puhelimelle tuolloin jotain koulutusta. 20.2. messussa on musiikissa Hanna Kataja ja Choralia-kuoro.
* Lattarimessu on 27.3. Pääsiäismessuun 18.4. tulee Pekka Arolan musiikkiryhmä.
* Tuomasväen kokous pidetään toukokuussa ja siellä valitaan uusi vastuuryhmä kaudelle 2022-23.
* Tuomaspäivä täytyy pitää keväällä. Järjestettäneen jonakin lauantaina huhtikuulla ennen tai jälkeen pääsiäisen.
* Kesäkuussa olisi juhannusaaton messu, ei tiedetä vielä paikkaa. Ilkon sijasta voisi olla myös (Pyynikin) kirkkopuiston messu.
* Elokuussa olisi 4.8. Tapahtumien yön messu, joka on yleensä ollut jokin erikoismessu. Kolme aiemmin erillistä tapahtumaa yhdistävä Kirkon juhlat on vuonna 2023 Tampereella. Tampereen seurakunnat aloittaa ne jo Tapahtumien yöstä 2022. Merja Halivaara on tapahtumakoordinaattori. Tapahtumapaikkoja olisivat lähinnä Aleksanterin ja tuomiokirkko. Timon mukaan olisi syytä olla erikoismessu. Juha Tapio ei varmaankaan tule kysymykseen, koska hänellä on stadionkeikka Ratinassa pari päivää myöhemmin. Samuli Edelmann olisi toinen mahdollinen, Timo voi kysyä. Samuli voisi vetää väkeä kirkkoon. Kehityspalvelut tai Kirkon juhlat voisivat osallistua kuluihin. Messun ei tarvitse olla Tuomasmessun nimellä, se liittyy tähän laajempaan kokonaisuuteen.
* Vastuuryhmän vetäytymispäivä pidetään elokuussa kauden alkaessa. Elokuussa ei varmaankaan ole sielunhoitokoulutusta. Tuomaspäivä pidetään lokakuulla.
* Tapahtumien yön jälkeen seuraava messu on vasta 4.9. Lokakuussa on messu 2.10. ja 30.10. Edellinen olisi jälleen Pipliaseuran messu, jälkimmäiseen tulisi musiikkiin toistamiseen Hanna Kataja ja Choralia-kuoro.
* Marraskuussa on adventtimessu 27.11. Kysytään kokoaisiko Sari Papunen taas (ei ollut enää läsnä). Adventtimessuun musiikkiin tulisi Lempäälästä kokoonpano Pietari & Kalat. Kysytään Sarilta kokoaisiko hän messun nuorten kanssa. Nuorten messu voisi myös sopia jo keväälle.
* Tuomasiltoja järjestetään syksyllä ehkä syys-, loka- ja marraskuussa.
* Meri kertoi maaliskuussa 2022 Kuopiossa järjestettävistä Jumalanpalveluspäivistä, sopivat sekä seurakuntalaisille että työntekijöille. Seurakunta maksaa kulut. Jos tuomaista joku lähtee, kulut menisivät tuomaiden budjetista. Meri ainakin lähtee työntekijänä päiville. Päivät ovat pe-su 18.-20.3, sunnuntaina on lähinnä vain iso messu aamupäivällä. Kannattaa tutkia ohjelmaa, jos joku haluaisi lähteä. Vastuuryhmän jäsenten lisäksi voisi olla joku tiimeistäkin. Kalle Mäki oli alustavasti kiinnostunut lähtemään.

7. Komeronhoitajien ajankohtaiset asiat

* Viime jouluna rakennettiin vitriini adventtiajaksi Aleksanterin kirkon ulkopuolelle. Seija Savinainen-Hallfast on rakentanut jo pitkään, jo toistakymmentä vuotta jouluksi seimen kirkkoon. Hän ei pysty enää rakentamaan sitä. Hahmot olisivat valmiina kellarissa. Keskusteltiin mitä toivotaan vitriiniltä. Viime adventtiaikana tehtiin tarinaa joka adventiksi, ja jouluksi rakennettiin kirkkoon seimi. Viimeiseksi adventiksi voitaisiin tänäkin jouluna rakentaa seimiasetelma. Vitriinin viime adventtiajan tarjonnasta ei saatu juurikaan palautetta, seimestä kyllä tykättiin. Seimen rakentaminen olisi hyvä saada siirrettyä jollekulle muulle henkilölle Seijan vetäydyttyä. Päätettiin, että adventin ajaksi rakennetaan yksi vitriini ja jouluksi se uusitaan.
* Siirrettiin muut komeronhoitajien asiat seuraavaan kokoukseen.

8. Kolehtiasiat

* Kaija kertoi kolehtikohteista.
* Suomen Lähetysseuran kautta on kerätty Thaimaan luterilaiselle seminaarille 3000 euroa vuodessa, mistä puolet eli 1500 € stipendiaatille, joka kuitenkin jo valmistui viime jouluna.
* Dessien AIDS-orvoille koululaisille on kerätty 1500 € vuodessa, myöskin Lähetysseuran kautta.
* Naisten Pankille on kerätty Kirkon Ulkomaanavun kautta 1500 € vuodessa.
* Ensi vuoden alkuun mennessä pitää olla tiedossa kolehtikohteet. Normaaliaikana saataisiin kolehtia noin 1500 € per messu ja nykyisten kohteiden mukainen kiintiö tulisi täyteen neljässä messussa.
* Messujen järjestäjät voivat ehdottaa kolehtikohteita, mutta vastuuryhmä päättää viime kädessä kunkin kohteen hyväksymisestä.
* Anne K. totesi, että on ollut paljon Lähetysseuran kohteita, Kirkon Ulkomaanapu tuli mukaan muutama vuosi sitten. Toisaalta Kalle piti Lähetysseuran kohteita tärkeinä. Jätetään hautumaan mitä kummikohteita voisi olla tulevaisuudessa. Esim. KUA:n Katastrofirahasto kaipaa aina rahaa.

9. Kirkkopuiston joulu 24.12.

* Asiaa käsiteltiin jo edellä komeronhoitajien asioiden kohdalla.

10. Muut asiat

* Tuomasrekisteri on ollut muutaman viime vuoden Vapaaehtoistyo.fi-sivustolla ja on ollut Tuomasmessulle ilmainen, koska ohjelmisto on ollut Tampereen seurakunnilla muutenkin. Mummon Kammari käyttää nyt vapaaehtoistyössä Vapaaehtoispankki.fi-palvelua, joka perustuu seurakuntien käyttöönottamaan laajempaan Katrina-järjestelmään. Anne K. on kertonut Tuomasmessun tarpeista Katrinaa edustavalle Janne Porkalle.
* Tuomasmessulla on omat erityistarpeensa, koska tehtävissä on paljon vapaaehtoisia. Tietosuojan vuoksi Katrinaa ei voida ottaa Tuomasmessussa käyttöön ilman räätälöintiä. Vapaaehtoisiin perustuvalla Avoimella kirkolla on vastaavia tarpeita kuin Tuomasmessulla. Seurakunnat ovat joka tapauksessa jo valinneet Katrinan käyttöön. Tuomasmessun tarvitsemat räätälöinnit pitäisi maksaa Tuomasmessun omasta pussista.
* Kun Tampereen seurakunnat lakkaavat jossain vaiheessa käyttämästä Vapaaehtoistyo.fi-palvelua, se tulisi maksulliseksi Tuomasmessulle, mikä voi merkitä useita tuhansia euroja vuodessa. Vapaaehtoispankki ja Katrina eivät nykyisellään palvele Tuomasmessun erityistarpeita ilman räätälöintiä. Anne K. kertoi, että pelkästään oma sisäänmenosivu Tuomasmessulle maksaisi 1200 € kertatyönä.
* Meri totesi, että hänen mielestään Tuomasmessun budjettirahoista ei tulisi maksaa siirtymistä uuteen järjestelmään. Asiasta täytyy keskustella seurakuntien hallinnon kanssa, Anne K. ja Meri vievät asiaa eteenpäin.
* Risto Moisio on luvannut tehdä tuomaskirjeen. Jätettiin asia vielä hautumaan. Merin haastattelu uutena tuomaspappina pitäisi saada ainakin julki. Tuomaskirjeen toteutusta voisi myös hieman muuttaa, se voisi olla tiedottamista tuomasyhteisölle, ajankohtaista asioista ym., useammin mutta lyhyempänä kuin tähän saakka.

Päätettiin kokous Herran siunaukseen klo 19.35. Seuraava kokous on ti 16.11.